EkBass/fiwiki-20250220-pages-articles huggingface dataset:
Zorra

Zorra () on espanjalaisen duon Nebulossan kappale, joka julkaistiin 15. joulukuuta 2023. Nebulossa osallistui kappaleella vuoden 2024 Benidorm Festiin. He voittivat kilpailun 156 pisteellä, ja siten he pääsivät edustamaan Espanjaa vuoden 2024 Eurovision laulukilpailussa Malmössä. Kappale tuli kilpailun finaalissa 22. sijalle saatuaan yhteensä 30 pistettä, joista 11 yleisöltä ja 19 ammattilaisraadeilta. == Listasijoitukset == Lista Sija (PROMUSICAE) 5 == Lähteet == Luokka:Espanjan euroviisuedustuskappaleet Luokka:Vuoden 2024 euroviisuedustuskappaleet
Jaki, vuoriston karhu

Jaki, vuoriston karhu (Yleisradion televisioesityksessä käytetty nimi) () on japanilaisen Nippon Animationin tuottama vuonna 1977 valmistunut 26-osainen animepiirrossarja. Sarja perustuu kirjailija Ernest Thompson Setonin kirjaan, joka on julkaistu Suomessa nimellä Kalliovuorten kuningas – kertomus harmaakarhusta (). ==Juoni== Tarina sijoittuu Yhdysvaltojen Kaliforniaan 1800-luvun loppuun 100 vuotta Yhdysvaltojen itsenäistymisen jälkeen. Sarjan päähenkilö on Tallac-vuoren juurella asustava intiaanipoika nimeltä Zenda (alkuperäisessä versiossa Ran). Zenda ystävystyy tilan omistajan tyttären Olgan (alkuperäisessä versiossa Alice) kanssa karhunpentuihin, jotka nimeävät urospennun Jakiksi ja naaraspennun Nukaksi (alkuperäisessä versiossa Jackie ja Jill). Eräänä päivänä Zendan isä Gilian (alkuperäisessä versiossa Kelyan) ampuu ja tappaa karhunpentujen äidin Hirmun (alkuperäisessä versiossa Pinto) pelastaakseen ihmishenkiä. Zenda päättää korjata tilanteen ottamalla Jakin ja Nukan kotiin, ja kasvattamalla heidät. ==Sarja Suomessa== Piirrossarja ensiesitettiin Suomen televisiossa vuonna 1984 Yle TV2-kanavalla. Suomessa esitetty sarja oli alun perin piirrossarjan espanjalainen esitysversio, johon oli tehty Yleisradion tuottama suomenkielinen jälkiäänitys. Suomenkielisessä jälkiäänityksessä ääninäyttelijöinä toimivat Aila ja Lars Svedberg. Alkuperäisestä 26-osaisesta piirrossarjasta Suomen televisiossa esitettiin vain 13 osaa. Sarja esitettiin uusintana vuonna 1986. Ensimmäisen uusintakierroksen jälkeen sarjaa ei ole esitetty uusintana uudestaan. ==Lähteet== ==Aiheesta muualla== * Synchronic Web: Piirrettyjen maailma: Jaki & Nuka Luokka:1970-luvun anime ja manga Luokka:Animesarjat Luokka:Historiallinen anime ja manga Luokka:Kuvitteelliset karhut Luokka:Romaaneihin perustuvat televisiosarjat Luokka:Seikkailuanime ja -manga Luokka:TV Asahin televisio-ohjelmat
Anteeksipyyntöpäätöslauselma

Anteeksipyyntöpäätöslauselma (), myös julkisoikeudellinen laki 103-150 (), on presidentti Bill Clintonin 23. marraskuuta 1993 allekirjoittama laki ja Yhdysvaltain kongressin päätöslauselma, jolla Yhdysvallat tunnusti osallisuutensa Havaijin kuningaskunnan vallankaappauksessa ja pyysi sitä virallisesti anteeksi. == Tausta == Havaijilla asuvat länsimaalaistaustaiset plantaasinomistajat syöksivät kuningatar Lili‘uokalanin vallasta 17. tammikuuta 1893 liittääkseen Havaijin osaksi Yhdysvaltoja. Yhdysvaltain asevoimien sotilaat avustivat kapinallisia vallankaappauksessa. Lili‘uokalani luopui vallasta väliaikaisesti välttääkseen täysimittaisen sodan. Vallankaappauksen jälkeen Yhdysvallat teetti ns. Blountin raportin, joka asettui tukemaan Lili‘uokalania ja kritisoi Yhdysvaltoja. Presidentti Grover Cleveland asettui julkisesti tukemaan raporttia. == Keskeinen sisältö ja lainsäädäntö == Päätöslauselman mukaan Yhdysvaltain kongressi * tunnustaa vuoden 1893 tapahtumien historiallisen merkityksen ja havaijilaisten suvereniteetin nujertamisen, * kunnioittaa United Church of Christ -kirkkokunnan ja Havaijin alulle panemat sovitteluehdotukset, * pahoittelee vallankaappausta ja havaijilaisten itsehallinto-oikeuden riistämistä, * tunnustaa sitoutuneisuutensa vallankaappauksen seuraamuksiin, jotta sovittelu Yhdysvaltain ja havaijilaisten välillä voi tapahtua, ja * kehottaa presidenttiä tunnustamaan vallankaappauksen seuraamukset ja rohkaisemaan sovinnontekoon. Yhdysvaltain senaatti äänesti päätöslauselman puolesta 27. lokakuuta 1993 äänin 65–34. Edustajainhuoneessa päätöslauselma hyväksyttiin huutoäänestyksellä.All Actions: S.J.Res.19 — 103rd Congress (1993-1994). congress.gov. Viitattu 6.2.2024. Päätöslauselmasta huolimatta havaijilaiset eivät ole liittovaltion tunnustama alkuperäiskansa samalla tavalla kuin intiaanit. == Reaktioita == Nykyään päätöslauselman katsotaan olevan tunnustus syyllisyydestä, jonka pitäisi johtaa Havaijin itsenäisyyden palauttamiseen. Päätöslauselman julkaisun jälkeen 300 itsenäisyyden palauttamista vaativaa havaijilaista valtasi Makapuʻun rannan 15 kuukauden ajaksi. Rannan valtaus päättyi vasta, kun Havaijin kuvernööri lupasi vuokrata näille maata O‘ahun saarelta 55 vuodeksi. Jos Havaijin itsenäisyys palautettaisiin, nämä maat siirtyisivät automaattisesti uuden valtion omistukseen. Alueella elää edelleen havaijilaisten yhteisö, ja paikka tunnetaan nimellä Sovereignty. == Lähteet == Luokka:Bill Clintonin presidenttikausi Luokka:Havaijin historia Luokka:Hawaiiana
Doomsday Blue

Doomsday Blue () on irlantilaisen laulajan Bambie Thugin kappale, joka julkaistiin 13. lokakuuta 2023. Bambie Thug osallistui kappaleella Irlannin euroviisukarsintaan vuoden 2024 Eurosongiin. Hän voitti kilpailun ja siten edusti kappaleella Irlantia vuoden 2024 Eurovision laulukilpailussa Malmössä. Hän sijoittui kilpailun finaalissa kuudenneksi saaden yhteensä 278 ääntä, joista 136 yleisöltä ja 142 raadeilta. == Listasijoitukset == Lista Sija (IRMA) 37 == Lähteet == Luokka:Irlannin euroviisuedustuskappaleet Luokka:Vuoden 2024 euroviisuedustuskappaleet
Aleksandr Jelesin

Aleksandr Mihailovitš Jelesin (; s. 7. helmikuuta 1996 Jaroslavl, Venäjä) on venäläinen jääkiekkoilija. Hänen pelipaikkansa on puolustaja ja hän laukoo oikelta. Jelesin edustaa KHL:ssä pelaavaa kasvattajaseuraansa Lokomotiv Jaroslavlia. Hänellä on sopimus joukkueen kanssa kauden 2026–2027 loppuun saakka. Jelesin on edustanut KHL:ssä myös Amur Habarovskia. Kaudet 2019–2021 Jelesin pelasi NHL-joukkue Calgary Flamesin organisaatiossa. Jelesin on pelannut neljä NHL:n runkosarjan ottelua ilman tehopisteitä. Jelesin on pelannut 271 KHL:n runkosarjan ottelua. Näissä otteluissa hän on tehnyt 14 maalia ja antanut 39 maaliin johtanutta syöttöä eli tehnyt yhteensä 53 tehopistettä. Jelesin on pelannut 34 KHL:n pudotuspelien otteluissa. Näissä otteluissa hän on tehnyt kolme maalia. Kaikki uran tilastot päivitetty 6. helmikuuta 2024. Pekingin talviolympialaisissa 2022 Jelesin saavutti hopeaa Venäjän olympiakomitean joukkueessa. == Lähteet == Luokka:Venäläiset jääkiekkoilijat Luokka:Venäläiset olympiamitalistit Luokka:Vuonna 1996 syntyneet Luokka:Elävät henkilöt
Marko Leinonen

Marko Leinonen (s. 9. toukokuuta 1971 Jyväskylä) on suomalainen uransa päättänyt jääkiekkomaalivahti. Leinonen edusti SM-liigassa koko uransa ajan JyP HT/JYP:iä. Jypissä hän saavutti SM-pronssia kauden 1992-1993 päätteeksi. Sen lisäksi hän pelasi uransa viimeisen kauden 1999-2000 Ruotsissa MoDo:n riveissä voittaen siellä hopeaa. ==Lähteet== Luokka:suomalaiset jääkiekkomaalivahdit Luokka:vuonna 1971 syntyneet Luokka:elävät henkilöt
Digipalvelusäädös

Digipalvelusäädös (, DSA) on Euroopan unionin säädös, jolla säädellään verkoissa toimivia välityspalveluja ja alustoja. Tavoitteena on estää laitonta ja haitallista toimintaa, sekä torjua disinformaatiota ja turvata käyttäjien oikeuksia. Sääntöjä sovelletaan kaikkiin verkkoalustoihin 17. helmikuuta 2024 lähtien. Digipalvelusäädös asettaa erilaisia sääntöjä, joista tiukimpia on suurimpien palveluiden noudatettava. Säädöksen tavoitteena on, että pienten ja keskisuurten yritysten laajentuminen EU:n alueella helpottuu ja oikeusvarmuus sekä sääntöjen yhdenmukaisuus parantuvat. Käyttäjien näkökulmasta palveluiden on tarkoitus tulla avoimemmiksi ja turvallisemmiksi. Säädös asettaa velvoitteita ja kieltoja portinvartijoiksi kutsutuille yrityksille. Portinvartijoiden on muun muassa varmistettava perustoimintojen yhteensopivuus eri palveluiden välillä. Portinvartijat eivät saa suosia omia palveluitaan ja tuotteitaan esimerkiksi hakutuloksissa. EU:n komissio nimeää portinvartijat. == Erittäin suuret toimijat == Erittäin suuria (VLOP ja VLOSE) ovat palvelut, joilla on EU:ssa yli 45 miljoonaa käyttäjää kuukaudessa. Ei-kaupallinen Wikipedia on eräs niistä. Muita erittäin suuria verkkoympäristöjä tai hakukoneita ovat muun muassa seuraavat: AliExpress, Amazon Store, AppStore, Bing, Booking, Facebook, Google Maps, Google Play, Google Search, Google Shopping, Instagram, LinkedIn, Pinterest, Snapchat, TikTok, Twitter, YouTube ja Zalando. Erittäin suuria verkkoalustoja ja hakukoneita valvoo Euroopan komissio. Erittäin suurille verkkoalustoille ja hakukonepalveluille säädetään erityisiä velvollisuuksia niiden palveluiden osalta. Niiden tulee analysoida ja vähentää palveluidensa riskejä esimerkiksi laittoman sisällön leviämiselle palvelunsa kautta. == Suomessa == Digipalveluasetuksen valvonta on jaettu Suomessa Traficomin, tietosuojavaltuutetun toimiston ja kuluttaja-asiamiehen kesken. Digipalveluasetuksen noudattamista valvoo Liikenne- ja viestintävirasto Traficom, joka valvoo esimerkiksi laittoman sisällön ilmoittamiskanaviin liittyviä velvollisuuksia. Kuluttaja-asiamies valvoo yritysten kuluttajille kohdistamaa mainontaa, kaupallisen mainonnan tunnistettavuutta ja elinkeinonharjoittajien tunnistettavuutta verkon markkinapaikoilla. Lisäksi kuluttaja-asiamies valvoo, että verkkoalustoja ei suunnitella harhauttavalla tai manipuloivalla tavalla. == Katso myös == * Digimarkkinasäädös == Lähteet == == Aiheesta muualla == * Euroopan parlamentin ja neuvoston asetus (EU) 2022/2065 * Nimettyjen erittäin suurten verkkoalustojen ja hakukoneiden valvonta digipalvelusäädöksen nojalla, Euroopan komissio 7.6.2024 Luokka:Euroopan unionin asetukset
Heikki Rusila

Heikki Olavi Rusila (s. 10. joulukuuta 1949 Saloinen) on suomalainen diplomi- insinööri ja eläköitynyt yritysjohtaja, joka on saanut teollisuusneuvoksen arvonimen. Viitattu 6.2.2024. Heikki Rusila syntyi Lauri ja Martta Rusilan perheeseen. Hän tuli ylioppilaaksi Raahen yhteislukiosta 1969 ja valmistui diplomi-insinööriksi Oulun yliopistosta 1974. Rusila oli Rautaruukki Oy:n Raahen terästehtaan käyttöinsinööri 1974–1976, projekti-insinööri 1977–1982, osastoinsinööri 1983–1985, osastopäällikkö 1986–1989, teräsryhmän rautatuotannon johtaja 1990–1993, teräsryhmän johtaja 1994, Raahe Steel -ryhmän johtaja 1995–1997, Rautaruukki Steel -ryhmän johtaja 1998–2000, Metform-ryhmän johtaja 2000–2003, yhtiön johtoryhmän jäsen 2001–2009, tuotantodivisioonan johtaja 2003, Ruukki Production -divisioonan johtaja 2004–2009 ja ylimmän johdon neuvonantaja 2009. Hän oli myös Rautaruukin toimitusjohtajan sijainen. Rusilalla on lisäksi ollut useita teollisuuden, liike-elämän ja muita asiantuntija- ja luottamustehtäviä. Teollisuusneuvoksen arvonimen hän sai 2009. (ei-vapaa) Hänen puolisonsa oli päätoimittaja Terttu Rusila. == Lähteet == Luokka:Suomalaiset yritysjohtajat Luokka:Suomalaiset insinöörit Luokka:Vuonna 1949 syntyneet Luokka:Elävät henkilöt
Rusila

Rusila on suomalainen sukunimi, joka on muun muassa seuraavilla henkilöillä: *Heikki Rusila (s. 1949), diplomi-insinööri ja yritysjohtaja, teollisuusneuvos *Terttu Rusila (ent. Norio, o.s. Loponen, 1956–2016), toimittaja, Heikki Rusilan puoliso
Ferme (1785)

Ferme oli Ranskan laivaston kaksikantinen 74-tykkinen Téméraire-luokan linjalaiva. == Valmistus == Alus tilattiin Brestin telakalta, missä köli laskettiin joulukuussa 1784. Alus laskettiin vesille 16. syyskuuta 1785 ja otettiin palvelukseen 1786.Winfield & Roberts 2015 s. 87 == Palvelus == Lokakuussa 1792 alus nimettiin uudelleen Phocioniksi. Kuningasmielinen miehistö luovutti 11. tammikuuta 1793 Trinidadissa aluksen Espanjalle. Se saapui 18. tammikuuta Ranskan laivaston fregatti Calypsen, korvetti Maréchal de Castriesin ja kuunari Elizabethin kanssa Puerto Cabelloon päällikkönään Charles-Joseph Mascarène, Chevalier de Rivière. Alus luovutettiin 30. tammikuuta virallisesti Espanjalle, joka liitti sen laivastoonsa nimellä Ferme.Winfield et al 2023 s. 162 Heinäkuussa 1793 alus oli Gabriel de Aristizábal y de Espinosan laivueessa Trinidadissa. Se saapui 3. tammikuuta 1794 laivueen mukana Manzanillonlahdelle. Alus kuljetti 1794 San Lorenzon ja San Juan Bautistan kanssa joukkoja Santo Domingosta Havannaan, jonne saavuttuaan Ferme siirrettiin huollettavaksi telakalle. Maaliskuussa 1794 alus oli Havannassa Juan de Araoz y Caron laivueessa. Se oli seuraavana vuonna edelleen Havannassa. Alus yritettiin 1796 palauttaa palvelukseen, mutta miehistövajaus esti sen. Alus lähti 26. kesäkuuta 1796 Havannasta fregatti Venuksen ja urca Santa Ritan kanssa Cádiziin kuljettaen sokeria ja tupakkaa. Ne saapuivat 23. elokuuta Cádiziin. Alus kuului 1796 Cádizissa Lángaran laivastoon. Vuodesta 1796 alus oli Cádizissa reservissä, kunnes se hylättiin 1806. Alus romutettiin 1808 La Guairassa. == Lähteet == * * === Viitteet === Luokka:Téméraire-luokan linjalaivat Luokka:Espanjan laivaston linjalaivat
Anti-imperialismi

Anti-imperialismi on poliittinen liike, joka vastustaa imperialismia ja uuskolonialismia. Tämän liikkeen näkemys on, että imperialismi on este vapaudelle ja että se johtaa militarismiin. Anti-imperialismi sai saanut jalan sijaa Yhdysvalloissa 1800- ja 1900-lukujen vaihteessa, mistä se levisi Filippiineille. Anti-imperialismi sai kannatusta 1920-luvulla Uzbekistanin ja Venäjän syrjäseuduilla, missä se yhdistettiin sosialistisiin aatteisiin. 1960-luvulla anti-imperialismi alkoi vaikuttaa Kuubassa, missä otettiin kantaa Vietnamin sotaan ja imperialismiin Afrikassa. Anti-imperialistisia ja antikolonialistisia näkemyksiä on esitetty myös islamilaisessa maailmassa, muun muassa Egyptiläisessä Veljesjärjestössä. Antikolonialismi on yhdistynyt joihinkin islamilaisiin liikkeisiin arabien keskuudessa ja Etelä-Aasian alueella. == Lähteet == Luokka:Poliittiset järjestöt
Ulveham

Ulveham () on norjalaisen yhtyeen Gåten kappale, joka julkaistiin alun perin 12. joulukuuta 2023 EP:llä Vandrar. Kappaletta lyhennettiin myöhemmin ja julkaistiin uudelleen singlenä, kun se valittiin osallistumaan vuoden 2024 Melodi Grand Prixiin. Kappale voitti kilpailun 250 pisteellä, ja siten yhtye edusti Norjaa vuoden 2024 Eurovision laulukilpailussa Malmössä. Norja on viimeksi kilpaillut norjankielisellä kappaleella vuonna . == Lähteet == Luokka:Norjan euroviisuedustuskappaleet Luokka:Vuoden 2024 euroviisuedustuskappaleet
Naapalan tuulivoimalaitos

Naapalan tuulivoimalaitos on Varsinais-Suomessa Salon Halikossa sijaitseva tuulivoimalaitos, jonka kapasiteetti on 0,6 megawattia. Voimalan on rakentanut ja sen omistaa Halikon Tuulienergia Oy. == Yleistä == Tuulivoimalaitos sijaitsee Salon keskustaajamasta 10 kilometriä länteen päin Halikon Kavantolan ja Kaninkolan alueella. Se sijaitsee kallioisella mäellä noin 65 metrin korkeudella mpy. Voimalan pohjoispuolella 800 metrin päässä sen ohittaa Turkuun vievä seututie 100, josta haarautuu kylätie etelään päin. Voimalan vieressä kulkee sähkölinja Paimion ja Salon välillä. Voimala on tanskalaisen Bonusin valmistama B44/600, jonka tuuliturbiinin halkaisija 44 metriä ja jonka kapasiteetti on 600 kilowattia eli 0,6 megawattia. == Historiaa == Tuulivoimala hankittiin käytettynä ja se käynnistyi kesäkuussa 2013. == Katso myös == * Luettelo Suomen tuulivoimaloista == Lähteet == Luokka:Suomen tuulivoimapuistot Luokka:Salon rakennukset ja rakennelmat
Nicoyan niemimaa

Nicoyan niemimaa on Keski-Amerikassa Costa Rican Tyynenmeren puoleisella rannikolla sijaitseva niemimaa. Niemimaan etelä- ja länsipuolella avautuu Tyynimeri ja kaakkoispuolella sijaitsee Nicoyanlahti. Nicoyan niemimaa on Costa Rican suurin niemimaa ja se on luode–kaakkosuunnassa noin 140 km pitkä ja koillinen–lounassuunnassa 65–96 km leveä. Niemimaan tyviosa on alankoa, mutta sen keski- ja eteläosissa on yli 900 metrin korkeuteen kohoavia vuoria. Nicoyan niemimaan merkittävin kaupunki on Nicoya, ja sieltä, kuten niemimaan muistakin suurimmista asutuskeskuksista, on maantieyhteys Guanacasten maakunnan pääkaupunkiin Liberiaan. Niemimaalle on myös lauttayhteys Puntarenasista. Nicoyan niemimaan kylissä asuu vielä alueen vanhojen alkuperäisasukkaiden jälkeläisiä, mutta he eivät puhu enää alkuperäisiä intiaanikieliä, vaan espanjaa. == Lähteet == == Aiheesta muualla == * Costa Rica Guide: Nicoya Peninsula Luokka:Niemimaat Luokka:Costa Rican maantiede
Censeur (1782)

Censeur oli Ranskan laivaston kaksikantinen 74-tykkinen Pégase-luokan linjalaiva. == Valmistus == Antoine Groignardin suunnittelema alus tilattiin 1781 Rochefortin telakalta, missä köli laskettiin elokuussa 1781. Alus laskettiin vesille 24. heinäkuuta 1782 ja otettiin palvelukseen lokakuussa 1783.Winfield & Roberts 2015 s. 86 == Palvelus == Britannian kuninkaallisen laivaston Hothamin johtama laivue valtasi 14. maaliskuuta 1795 aluksen. Alus vallattiin takaisin 7. lokakuuta 1795. Alus oli Cádizissa huono kuntoisena, joten se luovutettiin kesäkuussa 1799 Espanjalle vastineena San Sebastiánista. Espanjan laivasto totesi aluksen lahon vuoksi korjauskelvottomaksi, joten se romutettiin 1799 Cádizissa.Winfield et al 2023 s. 162 == Lähteet == * * === Viitteet === Luokka:Ranskan laivaston linjalaivat Luokka:Espanjan laivaston linjalaivat Luokka:Arsenal de Rochefort
Liberia (Costa Rica)

Liberia on Costa Ricassa sijaitseva kaupunki. Se sijaitsee maan luoteisosassa Liberia-joen varrella noin 70 km päässä Costa Rican ja Nicaraguan välisestä rajasta. Liberia on lähialueiden kaupan keskus sekä kauttakulkupaikka matkalla lähistön kansallispuistoihin, muihin luontokohteisiin, rantalomakohteisiin sekä Nicoyan niemimaalle. Kaupungin ympärillä olevilla alueilla kasvatetaan karjaa sekä viljellään hedelmiä, viljaa ja sokeriruokoa. Liberia sijaitsee Pan-Amerikan valtatien varrella ja sieltä on maantieyhteys myös Nicoyan niemimaalle. Kaupunkiin ei johda rautateitä. Kansainvälinen lentokenttä sijaitsee noin 12 km päässä kaupungin länsipuolella. Liberiassa sijaitsee "cowboy-museona" tunnettu Museo del Sabanero, joka esittelee alueen karjanhoitokulttuuria. == Lähteet == == Aiheesta muualla == Luokka:Costa Rican kaupungit
François-Henri Pinault

François-Henri Pinault (s. 1962 Rennes, Ranska) on ranskalainen liikemies, luksusbrändiryhmittymän nykyinen puheenjohtaja. Pinault'n isä on François Pinault, jonka perillinen hän on. Häntä pidetään yhtenä maailman rikkaimmista miehistä, ja hänen perheensä omaisuudeksi arvioitiin 18. elokuuta 2018 30,5 miljardia dollaria.François-Henri Pinault, sa longue et luxueuse ascension == Työelämä == Hän opiskeli HEC Parisissa, jossa hän hankki taitoja, joita työskentely isän yrityksissä edellytti. Vuonna 1989 hänestä tuli France Bois Industriesin toimitusjohtaja Pinault Distributionin jälkeen.Kering renouvelle son partenariat avec HEC Paris dans le cadre de la chaire "Luxury" Fashionnetwork.com Vuonna 1993 hän lähti töihin ulkomaille (Afrikka, DOM- TOM). Vuonna 1997 hänet nimitettiin Fnac:n pääjohtajaksi. Maaliskuussa 2005 hän otti suuren harppauksen, kun hänet nimitettiin Pinault-Printemps-Redouten (PPR) presidentiksi isänsä tilalle. Hän siirtyi 20.6.2007 saksalaisen urheiluvälineyhtiö Puman hallituksen puheenjohtajuuteen sen jälkeen, kun PPR- konserni osti sen tytäryhtiönsä Sapardisin kautta.Rennes. Face aux jeunes, François-Henri Pinault raconte ses années lycée Ouest-france.fr == Lähteet == == Aiheesta muualla == Luokka:Ranskalaiset liikemiehet Luokka:Vuonna 1962 syntyneet Luokka:Elävät henkilöt
Kyläsuunnitelma

Kyläsuunnitelma on tietyn kylän asukkaiden suunnitelma kylän tulevaisuutta varten. Kyläsuunnitelma muistuttaa kyläyhdistysten toimintaa, mutta toisin kuin kyläyhdistysten suunnitelmat, kyläsuunnitelma voidaan laatia kerralla useaksi vuodeksi, jopa 20 vuodeksi. Kyläsuunnitelmassa esitetään ajatuksia kylän toiminnan mahdollisuuksista ja ongelmista ja kootaan suunnitelma kylän kehittämiseksi. Suunnitelmassa asetetaan tietyt tavoitteet ja siihen voivat osallistua niin uudet asukkaat kuin kylässä kauan asuneet. Kyläsuunnitelman kautta kyläläiset voivat myös esittää toivomuksiaan eri asioista kylän ulkopuolisille hankkeita raahoittaville tahoille tai kunnille. Kyläsuunnitelma voi olla usean kylän yhteinen suunnitelma. Kyläsuunnitelmassa voivat olla mukana kylän yhdistysten kuntien ja muiden viranomaisten edustajat. == Lähteet == == Aiheesta muualla == * https://www.keskisuomenkylat.fi/kylien- kehittaminen/kylasuunnitelma/ Luokka:Suunnittelumaantiede
Äijälä (Muurla)

Äijälä on kylä Salon kaupungin Muurlassa. Kylä sijaitsee Muurlan länsilaidalla Muurlanjoen varrella, sen eteläpuolella. Äijälän naapurikylät ovat Vähä- Pullola, Kaivonpyöli, Harjula ja Villilä, joihin on myös tieyhteys. Yhteistä maarajaa on myös Tuohitun, Nokoisen ja Kieronperän kanssa. Tuohituntie kulkee Äijälän läpi ja kylän asutus sijaitsee pääosin tien tuntumassa. Äijälän historiallinen kylätontti ja vanha kyläkeskus kantatiloineen sijaitsee kylän pohjoisosassa mäellä Muurlanjoen varrella. Myöhempi asutus on syntynyt entisen kansakoulun läheisyyteen. Muurlanjoen laaksossa on asuttu jo esihistoriallisella ajalla ja Äijälän alueelta on tehty rautakautisia löytöjä. Maanomistusolojen perusteella Äijälän kyläkin on ollut olemassa viimeistään varhaiskeskiajalla. Kylä on kuulunut Uskelaan ja vanhimman säilyneen tiedon mukaan kylässä oli viisi taloa vuonna 1540. Äijälän kylänmäki on sijainnut Alasjärven rantatöyräällä, joka kuivattiin 1800-luvun alkupuoliskolla ja muutettiin laajaksi peltotasangoksi. Isojako ei ole rikkonut kylän rakennetta, sillä kaksi kylän kantatiloista oli jo aiemmin siirretty kylänmäeltä etelämmäksi. Äijälästä tuli osa uutta Muurlan kuntaa vuonna 1868. Äijälä kehittyi voimaakkaasti 1800-luvulla. Kylään perustettiin meijeri ja kauppa ja kantatiloille tuli uusia torppareita ja mäkitupalaisia. Äijälän kansakoulu perustettiin vuonna 1905. Maaseudun rakennemuutos alkoi hiljentää kylää sotien jälkeen. Meijeri lakkautettiin jo 1930-luvulla, kaupat ja kansakoulu 1960-luvulle tultaessa. Siirtoväelle lohkottiin pientiloja kylän reuna- alueilta eikä varsinainen kantakylä kasvanut. Uudempaa asutuskantaa Äijälään ei suuremmin ole syntynyt. ==Lähteet== Luokka:Muurlan kylät
Veririntatapakulo

Veririntatapakulo (Liosceles thoracicus) on tapakuloihin kuuluva lintulaji. Lajia tavataan Etelä-Amerikassa. == Koko ja ulkonäkö == Veririntatapakulo kasvaa 19–20 cm pitkäksi. Sukupuolet muistuttavat toisiaan ulkonäöltään. Lajin pää, niska ja kyljet ovat harmaat ja kyljissä on lisäksi ruskeita ja valkoisia juovia. Silmäkulmajuova on valkoinen. Linnun selkä ja siivet ovat punaruskeat ja olkasulissa on kellertäviä täpliä. Veririntatapakulon rinta ja vatsa ovat valkoiset. Keskellä rintaa on alalajista riippuen punaisen- tai keltaisenruskea laikku. ==Levinneisyys ja elintavat== Veririntatapakuloa tavataan Kolumbiasta Bolivian pohjoisosiin ja Brasilian keskiosiin. Lajin elinympäristöä ovat kosteat metsät, joissa on runsaasti kaatuneita puita. Se liikkuu usein yksin tai pareittain ja syö hyönteisiä. == Lähteet == Luokka:Tapakulot
Sven Sköld

Sven Josua Sköld (20. heinäkuuta 1899 Lidingö – 23. lokakuuta 1956 Lidingö) oli ruotsalainen säveltäjä, sovittaja, kapellimestari ja sellisti. Hän teki merkittävää työtä etenkin Radiotjänstin palveluksessa ja ruotsalaisissa elokuvissa.Toivo Burlin, Sven Sköld (1899–1956) Levande musikarv 2016, viitattu 6.2.2024 Sköld opiskeli vuosina 1919–1923 sellonsoittoa Tukholman kuninkaallisessa musiikkikonservatoriossa. Hänen keskeisin opettajansa oli Carl Lindhe. Hänen varhaisimmat sävellyksensä ja sovituksensa ovat 1920-luvun alusta. Sköld alkoi työskennellä elokuva- ja ravintolamuusikkona. Vuonna 1929 hän perusti jousikvintetistä, klarinetista ja pianosta koostuneen Septiman- kokoonpanon, joka saavutti huomattavaa suosiota kiertueillaan ja äänityksillään. Vuodesta 1931 Sköld työskenteli radiossa. Vuonna 1943 hän sai nimityksen Radiotjänstin sovittajaksi ja kapellimestariksi. Sköld toimi vuonna 1942 myös Kungliga Hovkapelletin kapellimestarina. Hän työskenteli lisäksi Tanskan, Norjan ja Suomen radioissa. Sköld sävelsi radioon rapsodioita ja potpourreja, jotka usein perustuivat tunnettuihin kansanmusiikin ja hengellisen musiikin materiaaleihin. Radioesitysten myötä hänestä tuli yksi Ruotsin kuunnelluimmista säveltäjistä 1940-luvulla. Vuodesta 1929 Sköld teki sävellyksiä ja sovituksia ruotsalaisiin elokuviin, joihin kuuluu Hän tanssi kesän (1951). Hän sai siitä parhaan elokuvamusiikin palkinnon Cannesin elokuvajuhlilla 1952. Sköld teki elokuvissa usein yhteistyötä ohjaaja Arne Mattssonin kanssa. Hänen tuotantoonsa kuuluu myös esimerkiksi konserttikappale Sommar viululle ja orkesterille (1938/1939). == Lähteet == == Aiheesta muualla == * Luokka:Ruotsalaiset säveltäjät Luokka:Elokuvasäveltäjät Luokka:Ruotsalaiset kapellimestarit Luokka:Ruotsalaiset sellistit Luokka:Vuonna 1899 syntyneet Luokka:Vuonna 1956 kuolleet
Soberano

Soberano tarkoittaa muun muassa seuraavia: ==Sukunimi== * Liza Soberano (s. 1998), filippiiniläinen näyttelijä ==Laivat== * Soberano, Espanjan laivaston vuonna 1755 vesille laskema Eolo-luokan kaksikantinen 68-tykkinen linjalaiva * Soberano, Espanjan laivaston vuonna 1790 vesille laskema San Ildefonso -luokan kaksikantinen 74-tykkinen linjalaiva Luokka:Luettelot henkilöistä sukunimen mukaan
Gustaf Carlman

Ernst Gustaf Carlman (5. maaliskuuta 1906 Låssa, Uplanti – 3. kesäkuuta 1958 Kristianstad) oli ruotsalainen urkuri, kuoronjohtaja ja säveltäjä.Sverker Jullander, Gustaf Carlman (1906−1958) Levande musikarv 2016, viitattu 6.2.2024 Carlman valmistui kanttorin ja musiikkipedagogin pätevyyksillä Tukholman kuninkaallisesta musiikkikonservatoriosta vuonna 1931. Hän suoritti myös jatkotutkinnon urkujensoitossa vuonna 1936. Carlman työskenteli kirkkomuusikkona Tvååker-Spannarpissa vuosina 1931–1936 ja sitten vuoteen 1947 Skellefteåssa. Vuodesta 1947 kuolemaansa saakka hän toimi urkurina Kristianstadin Pyhän kolminaisuuden kirkossa. Hän johti kirkollisen uransa aikana sekä paikallisia kuoroja että orkestereita. Vuosina 1939–1942 Carlman toimi sihteerinä Luulajan hiippakunnan urkuriliitossa, ja vuonna 1952 hänestä tuli Lundin hiippakunnan kuoroseuran ensimmäinen johtaja. Hän esiintyi urkusolistina Ruotsissa ja ulkomailla. Hän kirjoitti muun muassa arvosteluja Kyrkomusikernas tidning -julkaisuun. Carlman opetti musiikkia muun muassa opettajakorkeakoulussa Kristianstadissa. Hän antoi myös yksityisopetusta urkujensoitossa ja musiikin teoriassa. Hänen opiskelijoidensa joukossa oli kuoronjohtaja Ingemar Månsson. Carlman oli avioliiton kautta sukua Jan Myrdalille ja toimi tämän taiteellisena mentorina. Carlmanin julkaistu tuotanto koostuu kokonaisuudessaan urku- ja kuoroteoksista. Teoksiin kuuluvat muiden muassa kantaatti Västerbotten (1945) sekä urkuteokset Fantasia gotica ja Fantasia ostinata. Carlman teki myös koraalisovituksia. == Lähteet == Luokka:Ruotsalaiset urkurit Luokka:Ruotsalaiset kuoronjohtajat Luokka:Ruotsalaiset säveltäjät Luokka:Vuonna 1906 syntyneet Luokka:Vuonna 1958 kuolleet
Kai Eriksson

Kai Eriksson (s. 1962Eriksson, Kai, 1962-, Finto. Viitattu 25.3.2024) on suomalainen yhteiskuntatieteilijä. Hän väitteli London School of Economicsssa vuonna 2001 ja sai dosentin arvon Helsingin yliopistossa vuonna 2013. == Julkaisuja == * Maailma ilman ulkopuolta. Verkostot yhteiskunnallisessa ajattelussa. Helsinki: Gaudeamus, 2009. ISBN 978-952-49-5078-7 * Communication in Modern Social Ordering. History and Philosophy. New York: Continuum, 2011. ISBN 978-162-35-6838-2 * Viestinnän ajatus ja moderni aika. Helsinki: Tutkijaliitto, 2012. ISBN 978-952-51-6986-7 * Verkostot yhteiskuntatutkimuksessa (toim.) Helsinki: Gaudeamus, 2015. ISBN 978-952-49-5347-4 == Lähteet == Luokka:Suomalaiset sosiologit Luokka:Vuonna 1962 syntyneet Luokka:Elävät henkilöt
Qred

Qred on vuonna 2015 perustettu fintech-yritys, jonka pääkonttori on Tukholmassa. Ruotsin finanssivalvonta (SFSA) myönsi Qredille pankkitoimiluvan vuonna 2023. Pankkitoimiluvan myötä Qred tarjoaa palvelujaan laajemmin koko Euroopassa. == Historia == Qred on listattu Financial Timesin nopeimmin kasvavien yritysten joukkoon jo neljänä vuonna peräkkäin. Hallitus valitsi uudeksi puheenjohtajakseen Mattias Carlssonin. Qred Bank Oy toi markkinoille Qred VISA -yrityskortin parantamaan pienyrittäjien maksuvalmiutta sekä tekemään pk-yritysten maksamisesta ja kirjanpidosta helpompaa. Yritys aloitti toimintansa saatuaan 10 miljoonan euron rahoituksen yhtiön sijoittajalta, Nordic Capitalilta. == Lähteet == Luokka:Ruotsalaiset pankit
Jäykkärunkoinen kumivene

Jäykkärunkoinen kumivene eli RIB-vene ( eli RIB tai Rigid-Hull Inflatable Boat eli RHIB) on suorituskykyinen kumivene, jossa on kova pohja ja rungon sivuilla ilmalla täytetyt putket. Kova pohja on V-kirjaimen muotoinen. Rakenne on kevyt, kestävä, vakaa ja nopea. Tavallisiin kumiveneisiin verrattuna RIB- veneet pärjäävät kovemmassakin merenkäynnissä ja kestävät aallokkoa sekä iskuja paremmin. == Käyttö == RIB-veneet ovat todella monikäyttöisiä hyvien ominaisuuksiensa ansiosta. Niitä käytetään esimerkiksi meripelastus- ja viranomaistehtävissä, sukeltajien kuljettamisessa sekä sotilasoperaatioissa. == Lähteet == Luokka:Veneet
Heggenin kirkko

Heggenin kirkko () on Modumin kunnassa Buskerudin läänissä Norjassa sijaitseva keskiaikainen kivikirkko 1200-luvulta. Se oli alun perin pitkäkirkko, mutta laajennettiin ristikirkoksi 1700-luvun alussa. ==Kuvia== Heggen kirke T062 01 0192.jpg|Kirkkosali ==Lähteet== ==Aiheesta muualla== Luokka:norjan kivikirkot Luokka:Modum
Sysle

Sysle on taajama Modumin kunnassa Buskerudin läänissä Norjassa. Taajaman pinta-ala on 0,22 neliökilometriä ja asukasluku 252 vuonna 2023. ==Lähteet== ==Aiheesta muualla== Luokka:Modum Luokka:Norjan taajamat
Bishop Museum

Bishop Museum () on Honolulussa sijaitseva museo, joka keskittyy Havaijin alkuperäisasukkaiden kulttuuriin ja luonnontieteisiin. Museo on nimetty havaijilaisen prinsessan ja hyväntekijän Bernice Pauahi Bishopin mukaan. Museo on kooltaan Havaijin osavaltion suurin. == Historia == Museo perustettiin vuonna 1889 Bernicen miehen Charles Bishopin aloitteesta vaimonsa jättämän testamentin rahoittamana. Alkujaan sinne kerättiin yksinomaan havaijilaisten esineistöä sekä kuningasperheen perintökalleuksia. Paikka, jonne museo rakennettiin oli alkujaan Kamehameha-koulujen, jotka perustettiin myös Bernicen perinnön turvin, tontti. Vuonna 1982 museo nimettiin NRHP-kohteeksi. == Nykyään == Museon kokoelmiin kuuluu miljoonia esineitä, dokumentteja ja valokuvia, jotka käsittelevät havaijilaisten lisäksi myös muita polynesialaisia alkuperäiskansoja: esim. vuonna 2022 museossa avautui erikoisnäyttely, joka käsitteli samoalaista tatuointikulttuuria. Luonnontieteellisellä osastolla toimii mm. observatorio ja planetaario. Museossa järjestetään säännöllisesti hula-esityksiä ja työpajoja, joissa esitellään mm. lein tekemistä ja muita perinteisiä käsitöitä. Osaa museon tiloista voi myös vuokrata yksityistapahtumiin. Vuonna 2021 museon kävijämääräksi ilmoitettiin 155 000. == Galleria == Tiedosto:BPBishopMuseum- halepili.JPG|Perinteisen havaijilaisen ruohomajan jäljennös Tiedosto:BPBishopMuseum-spermwhale-skinside.JPG|Paperimassasta tehty kaskelotti Tiedosto:Cloak Helmet and Chief.jpg|Höyhenistä tehty päällikön viitta ja kypärä == Lähteet == Luokka:Yhdysvaltain museot Luokka:Hawaiiana Luokka:Honolulun rakennukset ja rakennelmat
Åmot/Geithus

Åmot/Geithus on taajama Modumin ja Øvre Eikerin kunnissa Buskerudin läänissä Norjassa. Taajaman pinta-ala on 6 neliökilometriä ja asukasluku 6 962 vuonna 2023. Asukkaista 99,8 prosenttia asuu Modumin puolella. ==Lähteet== ==Aiheesta muualla== Luokka:Norjan taajamat Luokka:Modum Luokka:Øvre Eiker
Blaafarveværket

Blaafarveværket on entinen kobolttikaivos ja nykyinen kulttuurikeskus Modumissa Norjassa. Kaivos oli toiminnassa vuosina 1778–1898 ja oli aikoinaan maailman suurimpia koboltin tuottajia. Entisessä kaivoksessa järjestetään taidenäyttelyitä. Päärakennuksessa on kaivostoiminnan historiasta kertova näyttely. ==Lähteet== ==Aiheesta muualla== * Museon verkkosivu Luokka:Norjan museot Luokka:Kaivokset Luokka:Kulttuurikeskukset Luokka:Modum
Menomineet

Menomineet ovat Pohjois-Amerikan alkuperäiskansa, joka historiallisella ajalla asui nykyisen Wisconsinin alueella ja Michiganin yläniemimaan alueella. Nykyisin merkittävin keskittymä menomineja on Wisconsinissa, sijaitsevalla Menomineen intiaanireservaatilla, joka alue on lähes sama nykyisen Menomineen piirikunnan kanssa. Menomineja on nykyisin noin 8 700, joista alle puolet asuvat reservaatin alueella. == Lähteet == Luokka:Yhdysvaltain alkuperäiskansat
Thure Erik Lund

Thure Erik Lund (s. 27. kesäkuuta 1959 Modum) on norjalainen kirjailija. Hänen esikoisromaaninsa Tanger ilmestyi vuonna 1992. Vuonna 2009 hän sai Doblog- palkinnon. ==Bibliografia== * Tanger (1992) * Leiegården (1994) * Zalep (1995) * Grøftetildragelsesmysteriet (1999) * Compromateria (2002) * Elvestengfolket (2003) * Uranophilia (2005) * Inn (2006) * Straahlbox (2010) ==Lähteet== ==Aiheesta muualla== Luokka:Norjalaiset kirjailijat Luokka:Vuonna 1959 syntyneet Luokka:Elävät henkilöt
Vesa Savolainen

Vesa Valter Savolainen (s. 28. elokuuta 1944 Ruokolahti) on suomalainen IT- asiantuntija ja emeritusprofessori. Hän toimi Jyväskylän yliopistossa tietojenkäsittelyopin professorina vuonna 1998 ja tietojärjestelmätieteen professorina 1999–2002. == Koulutus == Savolainen opiskeli kansakoulun jälkeen Kansanvalistusseuran Kirjeopistossa. Kansakoulun Nuorisotyön Keskus nimitti hänet Suomen Kerhopojaksi vuodeksi 1960–1961. Hän kirjoitti ylioppilaaksi Vuoksenniskan yhteiskoulussa 1966. Hän valmistui Tampereen yliopistossa filosofian kandidaatiksi 1971, lisensiaatiksi 1974 ja tohtoriksi 1977. Hänen englanninkielinen väitöskirjansa (1977) oli otsikoitu nimellä File Assignment and Sequencing on Disc Storages. == Työura == Hänet nimitettiin tietojenkäsittelyopin lehtoriksi Tampereen yliopistoon vuonna 1977, apulaisprofessoriksi Vaasan Kauppakorkea­kouluun vuonna 1979 ja Jyväskylän yliopistoon vuonna 1981. Hän toimi Jyväskylän yliopistossa virkaatekevänä sovelletun matematiikan ja tietojenkäsittelytieteiden erilaisissa professorin tehtävissä vuosina 1981-1997 ja Suomen Akatemian tutkijana vuosina 1983, 1987, 1991-92 ja 1997-98. Tietojenkäsittelyopin professoriksi hänet nimitettiin vuonna 1998 ja tietojärjestelmätieteen professoriksi vuonna 1999. Hän on ollut Tampereen yliopiston dosenttina vuosina 1979–2002 ja vierailevana professorina Indonesian yliopistossa Jakartassa vuonna 1994. Hän on osallistunut Euroopan yhteisön (EY) ESPRIT-ohjelman (European Strategic Programme for Research and Development in Information Technology) monikansallisiin tutkimushankkeisiin OSSAD (Office Support Systems Analysis and Design) ja HECTOR (Harmonized European Concepts and Tools for Organizational Information Systems) vuosina 1986–1990. Eläkkeelle Savolainen jäi vuonna 2002. == Julkaisutoiminta == Savolainen on julkaissut tutkimustuloksiaan lukuisissa kansainvälisissä aikakauslehdissä ja kirjoissa. Jäätyään eläkkeelle hän on ollut tuottelias kirjailija sekä vaelluksen ja kalastuksen sekä matkailun harrastaja, joihin liittyen hänen kertomuksiaan on julkaistu alan aikakauslehdissä ja Eränkävijä- kirjoissa. Vesa Savolaisen tunnetuimpia töitä ovat: * Verkkoteoria. WSOY Docendo, Porvoo 2001 * Verkkoteorian perusteet ja algoritmit. Gaudeamus, Helsinki 1978 * Perspectives of Information Systems. Editor and main author, Springer-Verlag, New York 1999 * OSSAD Methodology. Several authors, IOT, Munchen 1989 * Vaelsimme poropoluilla. Myllylahti 2022 * Muistojemme Rauhala. Useita kirjoittajia, Poropolku 2003 * Hurmio. Rikosromaani, e-kirja, Poropolku 2008 * Häkkilintu karkuteillä. Muistelmateos, e-kirja, Poropolku 2017 * Järville ja koskivesille. E-kirja, Poropolku 2017 * Rannikkovesille ja valtamerille. E-kirja, Poropolku 2017 * Poropoluille ja rautulompoloille. E-kirja, Poropolku 2017 * Vaelluksille Lappiin. E-kirja, Poropolku 2017 == Lähteet == * * Rantala R. (toim.): Kuka kukin on - Who’s who in Finland 2001. Otava, 2000 * Rantala R. (toim.): Kuka kukin on - Who’s who in Finland 2003. Otava, 2002 Luokka:Suomalaiset professorit Luokka:Vuonna 1944 syntyneet Luokka:Elävät henkilöt
Kjell Bjørndalen

Kjell Bjørndalen (s. 23. kesäkuuta 1946) on norjalainen ammattiyhdistysjohtaja. Hän toimi Fellesforbundetin puheenjohtajana vuosina 1991–2007. ==Lähteet== ==Aiheesta muualla== Luokka:Norjalaiset ammattiyhdistysjohtajat Luokka:Vuonna 1946 syntyneet Luokka:Elävät henkilöt
Enontekiön kuolemanaita

Enontekiön kuolemanaita oli Ounastunturia ympäröivä aita. Aita rakennettiin 1900-luvun alkupuolella. Sen pituus oli yli 80 kilometriä. Sen rakensivat suomalaiset poronhoitajat. Aidan lähellä tapettiin neljä saamelaista poromiestä, Valkko-Lassi, Keto-Juho, Sarrin-Lassi ja Nutti-Niku. Nykyisin aidasta on jäljellä vain yksittäisiä tolppia. == Lähteet == Luokka:Enontekiön historia Luokka:Suomalaiset henkirikostapaukset Luokka:Saamelaiset
Fort Peckin reservaatti

Fort Peckin reservaatti () on assiniboine-, dakota- ja lakota-intiaaneille varattu reservaatti, joka sijaitsee Montanassa. Reservaatin pinta-ala on 8 552 neliökilometriä, tehden siitä Yhdysvaltojen yhdeksänneksi suurimman intiaanireservaatin. == Maantiede == Fort Peckin reservaatti sijaitsee koillis-Montanassa, noin 60 kilometriä Pohjois-Dakotan rajalta länteen ja 80 kilometriä Kanadan rajalta etelään. Missouri-joki määrittelee sen eteläisen reunan. Reservaatti kattaa yli kaksi miljoonaa eekkeriä maata.Fort Peck Assiniboine and Sioux Tribes TribalNations Fort Peckin reservaatti kattaa suurimman osan Rooseveltin piirikunnasta. Reservaatti on noin 110 mailin pituinen (itä-länsi-suunnassa) ja 50 mailin levyinen (pohjois-etelä- suunnassa). Reservaatin kaksi suurinta kaupunkia ovat Wolf Point ja Poplar. Korkeudet vaihtelevat suurin piirtein 570 metrin ja 940 metrin välillä. Alueella on runsaasti villieläimiä. Kesät ovat lämpimiä ja talvet kylmiä. == Talous == Kukoistava teollisuusalue Poplarissa on yksi Montanan suurimmista työnantajista. Siellä toimii monenlaisia yrityksiä, mukaan lukien metallin työstö ja tuotantopistot. Elektroniikan valmistus, maanviljely, karjanhoito ja öljynporaustoiminta ovat myös merkittäviä. Fort Peck Assiniboine and Sioux Tribes TribalNations Köyhyysaste on noin 25 prosenttia, mikä on selvästi korkeampi kuin Yhdysvaltojen keskiarvo. MONTANA: FORT PECK RESERVATION PWNA == Väestö == Vuonna 2017 reservaatin väkiluku oli 10 374. Miehiä oli 5 151 ja naisia 4 975. == Lähteet == Luokka:Yhdysvaltain intiaanireservaatit Luokka:Montanan maantiede Luokka:Lakotat
Franchi

Franchi on italialainen asevalmistaja, joka on erikoistunut haulikoihin ja muihin metsästysaseisiin. Yhtiön historia juontaa juurensa 1868, jolloin Fratelli Franchi -veljekset perustivat asekaupan Bresciassa, Italiassa. Aluksi yritys keskittyi lähinnä aseiden myyntiin ja huoltoon. 1900-luvun alussa Franchi laajensi toimintaansa ja alkoi valmistaa omia aseita. Erityisesti he keskittyivät haulikoiden tuotantoon, ja pian Franchin haulikot saivat mainetta laadukkaasta suunnittelusta ja valmistuksesta. Toisen maailmansodan jälkeen Franchi jatkoi kasvuaan ja modernisoi tuotantoprosessejaan. Yritys loi uusia teknologioita ja innovaatioita, mikä vahvisti sen asemaa maailmanlaajuisesti arvostettuna metsästysaseiden valmistajana. Nykyään Franchi on osa Beretta Holding -konsernia, joka on yksi maailman johtavista aseteollisuuden yrityksistä. Franchi jatkaa edelleen perinteisen italialaisen käsityöläisyyden ja innovaation yhdistämistä, tuottaen laadukkaita metsästysaseita niin ammattilaisille kuin harrastajillekin. Yhtiö tunnetaan erityisesti kevyistä ja kestävistä haulikoistaan, jotka ovat suosittuja niin metsästäjien kuin kilpa- ampujienkin keskuudessa. Luokka:Italialaiset aseteollisuusyritykset
Svenska Posten

Svenska Posten (lyh. SP) oli ruotsalainen kristillinen aikakauslehti. Lehti perustettiin Jönköpingissä vuonna 1873 ja se ilmestyi 1900-luvun lopulle saakka. 1980-luvulla lehti ilmestyi kerran viikossa. Lehden sisältöön kuuluivat uutiset ja kristilliset aikakausartikkelit. Lehden juuret olivat Ruotsin allianssilähetyksen ja Ruotsin kirkon piirissä. Lehti kuului Herenco- yhtiön julkaisuihin ja sen enemmmistöomistaja oli Hamrinin perhe, joka vastasi lehden kustantamisesta neljän sukupolven ajan. == Lähteet == Luokka:Ilmestymästä lakanneet ruotsalaiset kristilliset aikakauslehdet Luokka:Jönköpingin kunta
Vekka

Vekka voi tarkoittaa seuraavia: * Vekka, kylä Laitilassa * Vekka eli Vekka Group, suomalainen liikenneyhtiö * Matka-Vekka, suomalainen matkatoimisto * Vekka, sukunimi
Hemmets Vän

Hemmets Vän (lyh. HV) on ruotsalainen vuonna 1887 perustettu kristillinen viikkolehti. Lehteä julkaistaan viikoittain ja sen aiheet käsittelevät etiikkaa, kansainvälistä avustustoimintaa, vapaaehtoistyötä ja kanssaihmisistään välittävästä yhteiskunnasta. Lehden sisällöt käsittelevät aiheita uutisten, yhteiskunnallisten raporttien, keskustelun, henkilökuvien ja kulttuurijuttujen kautta. Lehden päätoimittaja on Åke Hällzon. == Historia == Hemmets Vän perustettiin vuonna 1887 Örebrossa ja se oli alun perin Ruotsin lähetyskirkon Kronobergin piirin lehti. Vuonna 1921 Florentius Hällzon osti lehden ja lehti on siitä lähtien ollut Hällzonin suvun omistuksessa. Lehteä julkaisi pitkään Evangeliipress-kustantamo ja lehti toimi pitkään myös Örebrolähetyksen virallisena äänenkannattajana. Lehden linja on vuosien saatossa palvellut hengellisiä ympäristöjä ja herätysliikkeitä. Lehti on halunnut heijastaa kristillisissä yhteisöissä ja niiden ulkopuolella tapahtuvia ilmiöitä. Vuosien mittaan lehti on kritisoinut suorasanaisesti laajaa ekumeniaa ja Kirkkojen maailmanneuvostoa. Lehden kanta on ollut selkeän sionismimyönteinen ja lehti on tukenut Israelin valtiota. 1970- ja 1980-luvulla lehdestä on tullut yhä selkeämmin ruotsalisten evankelis- kristillisten järjestöjen lehti, mikä on ilmentynyt myös lehden toimituksellisessa linjassa. HV:n toimitus kannatti varhain menestysteologian syntyä Ruotsissa ja samaistui tähän liikkeeseen. Kesällä 1987 tämä johti avoimeen kriisiin. Lehden johtoon kuuluneet Stig Hällzon ja Ingemar Hällzon jättivät paikkansa ja lehti siirtyi kolmannen sukupolven johtoon. Uusi johto otti etäisyytttä helluntailaiseen Livets Ord-liikkeeseen edustaen samalla teologisesti sovittelevaa linjaa liikkeen kanssa. Lehdellä oli 1970-luvulla yli 50 000 tilaajaa ja 1980-luvun lopulla noin 40 000 tilaajaa ja on tänä aikana ollut yksi Ruotsin suurimmista kristillisistä viikkolehdistä. Lehden piirissä on tehty useita aloitteita evankelisten järjestöjen käyttöönotosta ja sanomalehden rooli näissä järjestöissä on ollut merkittävä. == Lähteet == Luokka:Ruotsalaiset kristilliset sanomalehdet Luokka:Ruotsalaiset kristilliset aikakauslehdet Luokka:Örebron kunta
Vår Lösen

Vår Lösen oli vuosina 1910–2000 ilmestynyt ruotsalainen kristillinen kulttuurilehti. Lehti ilmestyi viimeisiä vuosinaan yhdeksän kertaa vuodessa ja sen sisällössä painottui erityisesti akateeminen sisältö. Lehti käsitteli niin kirkollisia asioita kuin laaja-alaisempia ilmiöitä. Lehden omisti Vår Lösen säätiö, jolla oli läheiset suhteet Sigtuna-säätiöön. Julkaisun rahoittajia olivat Ruotsin valtion kulttuurineuvosto, Stiftelsen för Sverige och Kristen Tro, Kristna Studentrörelsen sekä Samfundet Pro Fide et Christianismo. == Toimittajat == * 1910–1937: Manfred Björkquist * 1938–1940: Karl-Gustaf Hildebrand * 1941–1951: Helge Ljungberg * 1952–1953: Robert Murray * 1954–1960: Ludvig Jönsson * 1961–1998: Anne-Marie Thunberg * 1998–2000: Lars Andersson ja Ylva Eggehorn == Lähteet == Luokka:Ilmestymästä lakanneet ruotsalaiset kristilliset aikakauslehdet Luokka:Sigtunan kunta
What Was I Made For?

What Was I Made For? on Billie Eilishin kappale, joka julkaistiin singlenä 13. heinäkuuta 2023 yhdessä musiikkivideon kanssa. Se kuuluu samana vuonna ensi- iltansa saaneen Barbie-elokuvan soundtrack-albumille. Kappale soi elokuvassa useassa kohtauksessa. Britanniassa ”What Was I Made For?” nousi singlelistan ensimmäiselle sijalle. Eilish voitti sillä vuoden laulun ja parhaan visuaaliseen mediaan tehdyn laulun Grammy-palkinnot sekä parhaan kappaleen Golden Globe -palkinnon ja parhaan laulun Oscar-palkinnon. Eilish ja Finneas esittivät kappaleen sekä vuoden 2024 Oscar-gaalassa että Grammy-gaalassa. == Listasijoitukset == Lista Sijoitus Lähde Britannian singlelista 1. Suomen virallinen singlelista 15. Billboard Hot 100 14. == Palkinnot ja ehdokkuudet == Vuosi Palkinto Kategoria Tulos Lähde 2024 Golden Globe -palkinto Paras kappale Grammy-palkinto Vuoden levytys Vuoden laulu Paras pop-sooloesitys Paras visuaaliseen mediaan tehty laulu Paras musiikkivideo Oscar-palkinto Paras laulu == Lähteet == == Aiheesta muualla == * Luokka:Vuoden 2023 kappaleet Luokka:Billie Eilishin kappaleet Luokka:Finneasin tuottamat kappaleet Luokka:Golden Globe -palkitut kappaleet Luokka:Grammy-palkitut kappaleet Luokka:Oscar-palkitut kappaleet Luokka:Britannian singlelistan ykköset
Kruger-sähke

Kruger-sähke on Transvaalin presidentti Paul Krugerin 3. tammikuuta 1896 Saksan keisari Vilhelm II:lta saama onnittelusähke. == Sisältö == Suomennettuna sähkeen sisältö oli seuraava: > ”Esitän Teille parhaat onnitteluni siitä, että Teidän ja kansanne on > onnistunut ystävällismielisten valtioiden apuun vetoamatta omin voiminne > voittaa ne aseistetut joukot, jotka ovat tunkeutuneet maahanne rauhan > häiritsijöinä, ja palauttaa rauha ja maanne riippumattomuus.” == Merkitys == Voitolla Saksan keisari viittasi siihen, että 2. tammikuuta 1896 Leander Starr Jamesonin johtamat joukot, jotka olivat hyökänneet Transvaaliin 29. joulukuuta 1895, oli pakotettu laskemaan aseensa. Jamesonin tarkoitus oli ollut syöstä presidentti Kruger vallasta. Sähke herätti suurta kansainvälistä huomiota. Yhdistyneessä kuningaskunnassa se aiheutti ärtymystä ja saksalaisvastaisia reaktioita, koska britit olivat siihen asti pitäneet saksalaisia ystävinään. Nyt Saksan keisari oli yllättäen asettunut Paul Krugerin puolelle tilanteessa, jossa Kruger oli Yhdistyneen kuningaskunnan pahin vihollinen. Transvaalissa sähke tulkittiin merkiksi Saksan mahdollisesta tuesta tulevaisuudessa. == Lähteet == Luokka:Transvaal Luokka:1896 Luokka:Sähkeet
Liuskasavikat

Liuskasavikat (Chenopodiastrum) on revonhäntäkasveihin, aiemmin savikkakasveihin, kuuluva kasvisuku. Suku on erotettu savikoista (Chenopodium) 2010-luvulla. Liuskasavikoihin kuuluu kymmenen lajia, joita esiintyy ympäri maailman. Suomessa vaahterasavikkaa, rauniosavikkaa ja plataanisavikkaa esiintyy harvinaisina tai melko harvinaisina uustulokaslajeina.Suomen Lajitietokeskus: Liuskasavikat – Chenopodiastrum == Lajeja == * kanariansavikka (Chenopodiastrum coronopus, syn. Chenopodium coronopus) * vaahterasavikka (Chenopodiastrum hybridum, syn. Chenopodium hybridum) * rauniosavikka (Chenopodiastrum murale, syn. Chenopodium murale) * plataanisavikka (Chenopodiastrum simplex, syn. Chenopodium simplex) == Lähteet == Luokka:Revonhäntäkasvit
Tuoksusavikat

Tuoksusavikat (Dysphania) on revonhäntäkasveihin, aiemmin savikkakasveihin, kuuluva kasvisuku, jonka lajit ovat aiemmin kuuluneet savikoihin (Chenopodium). Tuoksusavikoihin kuuluu 46 lajia, joita esiintyy ympäri maailman. == Lajeja == * sitruunasavikka (Dysphania ambrosioides) * kiekkosavikka (Dysphania atriplicifolia) * tammisavikka (Dysphania botrys) * liuskasavikka (Dysphania multifida) * australiansavikka (Dysphania pumilio) * afrikansavikka (Dysphania schraderiana) == Lähteet == == Aiheesta muualla == * Suomen Lajitietokeskus: Tuoksusavikat – Dysphania Luokka:Revonhäntäkasvit